

ZAPISNIK

33. sjednice Vijeća Mjesnog odbora „Knez Mislav“ održane dana 27. veljače 2024., s početkom u 16:30 sati u prostorijama Mjesnog odbora „Hrvatski narodni vladari“, Trg hrvatskih velikana 2/1

NAZOČNI ČLANOVI VIJEĆA: Iva Janeš, Andrea Nöthig Šarić, Kristina Vačevski

         Predsjednica Vijeća Mjesnog odbora „Knez Mislav“ Andrea Nöthig Šarić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane. 
Zapisnik 32. sjednice Vijeća Mjesnog odbora „Knez Mislav“ održane dana 25. siječnja 2024., jednoglasno je prihvaćen.

Vijeće Mjesnog odbora „Knez Mislav“ donosi sljedeći:



DNEVNI RED:

1.  Izvješće o radu Mjesnog odbora „Knez Mislav“ u 2023., donošenje
2.  Program rada Mjesnog odbora „Knez Mislav“ u 2024., donošenje
3.  Pitanja i prijedlozi


AD 1. .  Izvješće o radu Mjesnog odbora „Knez Mislav“ u 2023., donošenje 

Nakon rasprave Vijeće MO „Knez Mislav“ donosi:

IZVJEŠĆE O RADU

Vijeća Mjesnog odbora „Knez  Mislav“ za  2023. godinu


U 2023. godini  Vijeće Mjesnog odbora ukupno je održano 12. sjednica. 

Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.

Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 



PREDSJEDNICA VIJEĆA

Gđa. Iva Janeš na 23. sjednici 27. travnja 2023. podnijela je ostavku na dužnost predsjednice Vijeća Mjesnog odbora „Knez Mislav“. Za  novu predsjednicu Mjesnog odbora „Knez Mislav“ na istoj sjednici izabrana je Andrea Nöthig Šarić.

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. 



POTPREDSJEDNICA VIJEĆA

Gđa. Andrea Nöthig Šarić na 23. sjednici 27. travnja 2023. podnijela je ostavku na dužnost potpredsjednice Vijeća Mjesnog odbora „Knez Mislav“. Za novu potpredsjednicu Mjesnog odbora „Knez Mislav“ na istoj sjednici izabrana je  Kristina Vačevski.

Pomagala je predsjednici Vijeća, te obavljala i  sve poslove koji su joj se povjerili. Sudjelovala  je u pripremi prioriteta za 2024. godinu.



ČLANICE VIJEĆA

Gđa. Vera Krnajski 01. siječnja 2023. stavila je mandat članice Vijeća Mjesnog odbora „Knez Mislav“ u mirovanje. Vijeće je nastavilo svoj rad sa 3 člana.

Članice Vijeća svoj rad su realizirale prvenstveno putem sjednica Vijeća na koje su se redovito odazivale.


Članice Vijeća su na sjednicama raspravljale i izjašnjavale se o svim pitanjima koja su bila na dnevnom redu, davale su razne inicijative, prijedloge i postavljale pitanja radi poboljšanja života građana na svom području.



ZAKLJUČNE OCJENE

Vijeće je u radu nastojalo što je moguće više detektirati i riješiti probleme na svom području. 





AD 2.  Program rada Mjesnog odbora „Knez Mislav“ u 2024., donošenje

Nakon rasprave Vijeće MO „Knez Mislav“ donosi:





PROGRAM RADA VIJEĆA
MJESNOG ODBOR „KNEZ MISLAV“
ZA 2024. GODINU


Na temelju Poslovnika i Pravila Vijeća Mjesnog odbora „Knez Mislav“, te sukladno Statutu Grada Zagreba, svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Knez Mislav“.

Vijeće je Programom rada obvezno:  

1. Donijeti financijski plan za 2024.  
2. Plana malih komunalnih akcija 2024. 
3. Godišnji izvještaj o izvršenju financijskog plana za 2023.
4. Izvješće o radu Vijeće Mjesnog odbora „Knez Mislav“ za 2023. 
5. Programa rada Vijeća Mjesnog odbora „Knez Mislav“ za 2024. 
6. Pratiti realizaciju Plana komunalnih aktivnosti i Programa održavanja komunalne infrastrukture  
7. Raspravljati i donositi zaključke na osnovi zahtjeva građana 
8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora

Program rada Vijeće Mjesnog odbora „Knez Mislav“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora 
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju. 

Realizacija navedenog Programa rada ovisiti će o:
· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.




[bookmark: _Hlk101372035]AD 3. Pitanja i prijedlozi

Predsjednica ističe da je na službeni e-mail Mjesnog odbora „Knez Mislav“ stiglo nekoliko upita od strane građana vezano uz ugradnju podzemnih spremnika i smanjenju parkirnih mjesta u Ulici kneza borne kbr. 12-14.
Također su postavili upit vezano uz prenamjenu taxi parkinga u parking mjesta za građane.
Gđa Vačevski ističe da je dobila upit oko oduzimanja parkirnih mjesta ispred Parka kneževa, koja su označena žutim crtama, a automobili se svakodnevno parkiraju bez obzira na zabranu.
Vijeće Mjesnog odbora „Knez Mislav“ izvjestilo je stanare da je Vijeće Mjesnog odbora „Knez Mislav“ u više navrata donosilo Zaključke o prenamjeni parkirnih mjesta te ih uputilo Vijeću Gradske četvrti Donji grad koje je podržalo njihove Zaključke i proslijedilo nadležnim Gradskim uredima, ali odgovor nismo dobili.
Vijeće Mjesnog odbora „Knez Mislav“ apelira za što hitnijim rješavanjem problema parkirnih mjesta jer predstavljaju ozbiljan problem za stanare Mjesnog odbora.


Sjednica je završila u 17.30 sati.
Zapisnik sastavila: Kristina Vačevski

KLASA: 024-08/24-003/418
URBROJ: 251-13-11-11-1/006-24-02
Zagreb, 27. veljače 2024.
                                                                                                    

	         PREDSJEDNICA MJESNOG ODBORA
                       „KNEZ MISLAV“

